39. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ Αριθ.ΔΙΠΠΠ/Φ.10.2/9260 της 11/26 Νοεμ.1987 (ΦΕΚ Β΄629) Καθορισμός των στοιχείων του προγράμματος προσλήψεων τακτικού προσωπικού στο δημόσιο τομέα και των διαδικασιών κατάρτισης και έγκρισής του.  Έχοντας υπόψη: Τις διατάξεις των παρ. 1 και 2 του άρθρ. 3 του Νόμ. 1735/1987 (ΦΕΚ τ.Α΄ 195/11.11.1987), αποφασίζουμε: Καθορίζουμε τα στοιχεία που πρέπει να περιλαμβάνει το ετήσιο πρόγραμμα κάθε φορέα του δημόσιου τομέα για την πρόσληψη τακτικού προσωπικού, προς κάλυψη πάγιων αναγκών και τη διαδικασία κατάρτισης, υποβολής και έγκρισής του, ως εξής: 1.Κάθε φορέας που έχει ανάγκη να προσλάβει τακτικό προσωπικό για κάλυψη πάγιων αναγκών του οφείλει να καταρτίζει μία φορά το έτος πρόγραμμα, στο οποίο θα εμφανίζονται οι ανάγκες του σε προσωπικό για κάθε νομό της χώρας, κατά κλάδο ή ειδικότητα. 2.Τα στοιχεία του προγράμματος αυτού είναι αυτά που περιέχονται στο προσαρτημένο στην παρούσα απόφαση «έντυπο καταγραφής στοιχείων» και αποτελούν αναπόσπαστο μέρος της. 3.Το έντυπο καταγραφής στοιχείων συμπληρώνεται από κάθε φορέα μέχρι 15ης Δεκεμβρίου κάθε έτους. 4.Για κάθε κατηγορία, κλάδο ή ειδικότητα προσωπικού συμπληρώνεται ξεχωριστό έντυπο καταγραφής στοιχείων κατά νομό. Τα έντυπα αυτά, με τα οποία γνωστοποιείται στο Υπουργείο Προεδρίας της Κυβέρνησης ο αριθμός των θέσεων ή των υπαλλήλων των οποίων κρίνεται απαραίτητη η πλήρωση ή πρόσληψη για την αντιμετώπιση πάγιων αναγκών, συμπληρώνονται και υποβάλλονται σύμφωνα με όσα ορίζονται πιο κάτω: Ι.Δημόσιες Υπηρεσίες: α)Η αρμόδια Κεντρική Υπηρεσία συμπληρώνει, ανάλογα με τις  υπηρεσιακές  ανάγκες σε κάθε νομό, τον απαραίτητο αριθμό εντύπων. Σε κάθε έντυπο συμπληρώνονται όλα τα στοιχεία, πλην των παρ. 7η και 7θ αυτού. β)Τα έντυπα που αφορούν πλήρωση θέσεων νομαρχιακών περιφερειακών υπηρεσιών του φορέα αποστέλλονται στους οικείους νομάρχες.  γ)Οι νομάρχες συμπληρώνουν την παρ. 7η κάθε εντύπου, αιτιολογούν την πρότασή τους στην παρ. 10 και υπογράφουν το έντυπο. Στη συνέχεια επιστρέφουν το έντυπο στην Κεντρική Υπηρεσία του φορέα. δ)Ο οικείος Υπουργός ή άλλο εξουσιοδοτημένο απ’ αυτόν όργανο, αφού λάβει υπόψη και εκτιμήσει τη σχετική πρόταση του νομάρχη, διαμορφώνει την τελική πρότασή του, συμπληρώνει την παρ.7θ του εντύπου, αιτιολογεί την  πρότασή του στην παρ. 10 του εντύπου και υπογράφει το έντυπο.  ε)Προκειμένου για πλήρωση θέσεων Κεντρικών και διανομαρχιακών Υπηρεσιών συντάσσεται από την αρμόδια Κεντρική Υπηρεσία, ανάλογα με τις υπηρεσιακές ανάγκες, απαραίτητος αριθμός εντύπων. Στα έντυπα αυτά δεν συμπληρώνονται οι παρ. 7η και 7θ. στ)Η Κεντρική Υπηρεσία συγκεντρώνει όλα τα συμπληρωμένα έντυπα και τα υποβάλλει στο Υπουργείο Προεδρίας της Κυβέρνησης. ΙΙ.Νομικά Πρόσωπα Δημοσίου Δικαίου (ν.π.δ.δ.) που έχουν κεντρική και περιφερειακές υπηρεσίες σε περισσότερες από μία νομαρχίες. α)Εφαρμόζονται ανάλογα όσα ορίζονται στις περιπτ. α΄, β΄ και γ΄της παρ.1. β)Προκειμένου για πλήρωση θέσεων Κεντρικών ή διανομαρχιακών Υπηρεσιών η αρμόδια Κεντρική Υπηρεσία κάθε ν.π.δ.δ. συμπληρώνει τον αναγκαίο αριθμό εντύπων. Δεν συμπληρώνονται από τον ν. π.δ.δ. οι παρ. 7η και 7θ.Τα έντυπα της περίπτωσης αυτής και της περίπτ. α΄, διαβιβάζονται συγκεντρωτικά από την αρμόδια υπηρεσία του φορέα στο εποπτεύον Υπουργείο. γ)Για την πλήρωση θέσεων νομαρχιακών περιφερειακών υπηρεσιών των ν.π.δ.δ. εφαρμόζεται ανάλογα η περίπτ. δ΄της παρ. 1, για δε την πλήρωση θέσεων των Κεντρικών ή διανομαρχιακών Υπηρεσιών των ν.π.δ.δ. ο αρμόδιος Υπουργός ή άλλο εξουσιοδοτημένο απ’ αυτόν όργανο συμπληρώνει την παρ. 7θ του εντύπου. δ)Η αρμόδια υπηρεσία του εποπτεύοντος Υπουργείου συγκεντρώνει όλα τα συμπληρωμένα έντυπα και τα υποβάλλει στο Υπουργείο Προεδρίας της Κυβέρνησης. ΙΙΙ.Νομικά Πρόσωπα Δημοσία Δικαίου (ν.π.δ.δ.) και Οργανισμοί Τοπικής Αυτοδιοίκησης (ο.τ.α.). α)Για τα ν.π.δ.δ. και ο.τ.α., που έχουν υπηρεσίες μέσα στα διοικητικά όρια μιας νομαρχίας, εφαρμόζονται ανάλογα όσα ορίζονται στις περιπτ. α, β και δ και στο πρώτο εδάφιο της περίπτ. γ της παρ. 1. Οι νομάρχες μετά τη συμπλήρωση και υπογραφή των εντύπων, τα διαβιβάζουν στο Υπουργείο που εποπτεύει το οικείο ν.π.δ.δ. ή ο.τ.α.  β)Η περίπτ. δ΄της παρ. 11 εφαρμόζεται ανάλογα.  (Μετά τη σελ. 324,517(α) Σελ. 324,519 Τεύχος Ι-71 Σελ. 1 Προσλήψεις στο Δημόσιο Τομέα 2.Ε.γ.39 ΙV.Λοιποί φορείς του Δημόσιου Τομέα.  Οι αρμόδιες υπηρεσίες των φορέων του δημόσιου τομέα, που δεν ανήκουν  στις παρ. Ι, ΙΙ και ΙΙΙ, συμπληρώνουν το «έντυπο καταγραφής στοιχείων» κατά κατηγορία, κλάδο ή ειδικότητα προσωπικού, ξεχωριστά για κάθε νομό. Δεν συμπληρώνονται από το φορέα οι παρ. 7η και 7θ αυτού. Τα έντυπα αυτά συμπληρωμένα και υπογραμμένα από το φορέα υποβάλλονται στο εποπτεύον Υπουργείο, το οποίο συμπληρώνει την παρ. 7θ των εντύπων, αιτιολογεί την πρότασή του στην παρ.10 των εντύπων, τα υπογράφει και τα διαβιβάζει στο Υπουργείο Προεδρίας της Κυβέρνησης. 5.Κάθε Υπουργείο φροντίζει για τη σωστή συμπλήρωση και τη συγκέντρωση από όλους τους ενδιαφερόμενους φορείς των «εντύπων καταγραφής στοιχείων», τα οποία ταξινομημένα υποβάλλει, μέχρι 15ης Ιανουαρίου κάθε έτους, στο Υπουργείο Προεδρίας, της Κυβέρνησης, σύμφωνα με τις ειδικότερες οδηγίες του Υπουργείου αυτού. 6.Ο προσδιορισμός από τον Υπουργό Προεδρίας της Κυβέρνησης, σύμφωνα με τις διατάξεις της παρ.3 του άρθρ. 3 του ν.του αριθμού των θέσεων που θα καλύπτονται ή του αριθμού των προσλήψεων που θα γίνονται κάθε έτος κατά φορέα αποτελεί την τελική έγκριση του προγράμματος προσλήψεων προσωπικού. 7.Η απόφαση αυτή να δημοσιευθεί στην Εφημερίδα της Κυβερνήσεως. (Ακολουθεί Υπόδειγμα) 